CELEX: 62017CA0393
Language: et
Date: 2019-07-04 00:00:00
Title: kohtuasi C-393/17: Euroopa Kohtu (kolmas koda) 4. juuli 2019. aasta otsus (Hof van beroep te Antwerpeni eelotsusetaotlus — Belgia) — kriminaalasi järgmiste isikute suhtes: Freddy Lucien Magdalena Kirschstein, Thierry Frans Adeline Kirschstein (Eelotsusetaotlus — Direktiiv 2005/29/EÜ — Ebaausad kaubandustavad — Kohaldamisala — Mõiste „kaubandustavad“ — Direktiiv 2006/123/EÜ — Teenused siseturul — Karistusõigus — Autoriseerimisskeemid — Kõrgharidus — Magistrikraadi tõendav diplom — Keeld anda teatavaid kraade ilma luba omamata)

9.9.2019   
            
            
               ET
            
            
               Euroopa Liidu Teataja
            
            
               C 305/3
            
         
      Euroopa Kohtu (kolmas koda) 4. juuli 2019. aasta otsus (Hof van beroep te Antwerpeni eelotsusetaotlus — Belgia) — kriminaalasi järgmiste isikute suhtes: Freddy Lucien Magdalena Kirschstein, Thierry Frans Adeline Kirschstein
      (kohtuasi C-393/17) (1)
      
      (Eelotsusetaotlus - Direktiiv 2005/29/EÜ - Ebaausad kaubandustavad - Kohaldamisala - Mõiste „kaubandustavad“ - Direktiiv 2006/123/EÜ - Teenused siseturul - Karistusõigus - Autoriseerimisskeemid - Kõrgharidus - Magistrikraadi tõendav diplom - Keeld anda teatavaid kraade ilma luba omamata)
      (2019/C 305/03)
      Kohtumenetluse keel: hollandi
      
         Eelotsusetaotluse esitanud kohus
      
      Hof van beroep te Antwerpen
      
         Põhikohtuasja kriminaalmenetluse pooled
      
      Freddy Lucien Magdalena Kirschstein, Thierry Frans Adeline Kirschstein
      
         menetluses osales: Vlaamse Gemeenschap
      
         Resolutsioon
      
      
                  1.
               
               
                  Euroopa Parlamendi ja nõukogu 11. mai 2005. aasta direktiivi 2005/29/EÜ, mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul ning millega muudetakse nõukogu direktiivi 84/450/EMÜ, Euroopa Parlamendi ja nõukogu direktiive 97/7/EÜ, 98/27/EÜ ja 2002/65/EÜ ning Euroopa Parlamendi ja nõukogu määrust (EÜ) nr 2006/2004 (ebaausate kaubandustavade direktiiv), tuleb tõlgendada nii, et direktiiv ei ole kohaldatav sellistele liikmesriigi õigusnormidele, nagu on käsitletud põhikohtuasjas ja mille alusel karistatakse kriminaalkorras isikuid, kes annavad magistrikraade ilma, et pädev asutus oleks neile eelnevalt selleks loa andnud.
               
            
                  2.
               
               
                  Euroopa Parlamendi ja nõukogu 12. detsembri 2006. aasta direktiivi 2006/123/EÜ teenuste kohta siseturul artikli 1 lõiget 5 koostoimes direktiivi artiklitega 9 ja 10 tuleb tõlgendada nii, et sellega ei ole vastuolus sellised liikmesriigi õigusnormid, nagu on käsitletud põhikohtuasjas ja mille alusel karistatakse kriminaalkorras isikuid, kes annavad magistrikraade ilma, et pädev asutus oleks neile eelnevalt selleks loa andnud, tingimusel et vastava kraadi omistamise loa andmise tingimused on kooskõlas selle direktiivi artikli 10 lõikega 2; seda peab kontrollima eelotsusetaotluse esitanud kohus.
               
            
         (1)  ELT C 300, 11.9.2017.